CELEX: 31982R3525
Language: el
Date: 1982-12-22 00:00:00
Title: Κανονισμός (EOK) αριθ. 3525/82 τής Επιτροπής τής 22ας Δεκεμβρίου 1982 περί τροποποιήσεως τού κανονισμού (EOK) αριθ. 645/82 περί εφαρμογής τών ποιοτικών κατηγοριών ΙΙΙ σέ ορισμένα φρούτα τής περιόδου εμπορίας 1982/83

Avis juridique important

|

31982R3525

Κανονισμός (EOK) αριθ. 3525/82 τής Επιτροπής τής 22ας Δεκεμβρίου 1982 περί τροποποιήσεως τού κανονισμού (EOK) αριθ. 645/82 περί εφαρμογής τών ποιοτικών κατηγοριών ΙΙΙ σέ ορισμένα φρούτα τής περιόδου εμπορίας 1982/83  

Επίσημη Εφημερίδα αριθ. L 369 της 29/12/1982 σ. 0024 - 0024

***** ΚΑΝΟΝΙΣΜΟΣ (ΕΟΚ) αριθ. 3525/82 ΤΗΣ ΕΠΙΤΡΟΠΗΣ  της 22ας Δεκεμβρίου 1982  περί τροποποιήσεως του κανονισμού (ΕΟΚ) αριθ. 645/82 περί εφαρμογής των ποιοτικών κατηγοριών ΙΙΙ σε ορισμένα φρούτα της περιόδου εμπορίας 1982/83  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (2), και ιδίως το άρθρο 4 παράγραφος 1,  Εκτιμώντας:  ότι ο κανονισμός (ΕΟΚ) αριθ. 645/82 της Επιτροπής της 19ης Μαρτίου 1982 περί εφαρμογής των ποιοτικών κατηγοριών ΙΙΙ σε ορισμένα φρούτα της περιόδου εμπορίας 1982/83 (3), όπως τροποποιήθηκε από τον κανονισμό (ΕΟΚ) αριθ. 1816/82 (4), έχει θέσει σε εφαρμογή για ορισμένο αριθμό φρούτων τις ποιοτικές κατηγορίες ΙΙΙ μέχρι τις 31 Δεκεμβρίου 1982·  ότι ο κανονισμός (ΕΟΚ) αριθ. 3409/82 του Συμβουλίου της 13ης Δεκεμβρίου 1982 (5), παρατείνει μέχρι τις 31 Δεκεμβρίου 1986 την περίοδο κατά τη διάρκεια της οποίας μπορεί να τεθεί σε εφαρμογή η ποιοτική κατηγορία ΙΙΙ ορισμένων οπωροκηπευτικών· ότι κατά συνέπεια συντρέχει λόγος να προσαρμοστεί ο κανονισμός (ΕΟΚ) αριθ. 645/82 για τα φρούτα για τα οποία τα προϊόντα ποιοτικής κατηγορίας ΙΙΙ είναι απαραίτητα προκειμένου να καλυφθούν οι ανάγκες κατανάλωσης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 645/82 η ημερομηνία 31 Δεκεμβρίου 1982 αντικαθίσταται μέ:  - την ημερομηνία 30 Απριλίου 1983 όσον αφορά τα επιτραπέζια σταφύλια,  - την ημερομηνία 15 Ιουλίου 1983 όσον αφορά τα πορτοκάλια, εκτός της ποικιλίας «Biondo Comone»,  - την ημερομηνία 15 Μαΐου 1983 όσον αφορά τα Satsumas, τις κλεμεντίνες, Tangenines και άλλα υβρίδια παρόμοια των εσπεριδοειδών, εκτός των μανταρινιών.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Δεκεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 190 της 1. 7. 1982, σ. 7.  (3) ΕΕ αριθ. L 76 της 20. 3. 1982, σ. 18.  (4) ΕΕ αριθ. L 201 της 8. 7. 1982, σ. 34.  (5) ΕΕ αριθ. L 360 της 21. 12. 1982, σ. 2.